## **Praktisk gjennomføring** ved frivillig innsats som innebærer fysisk kontakt

**Ingen frivillige skal gå inn i hus/leiligheter eller ha direkte fysisk kontakt med personer i hjemmeisolering/hjemmekarantene. De frivillige ringer eller banker på dør og går vekk. Venter til man har sett at vedkommende har åpnet og tatt varene sine. Bruk håndvask/sprit før og etter oppdraget.**

**Identifisering**

Ved uthenting av varer, må frivillige ha legitimasjon slik at dette kan fremvises ved uthenting.

**Taushetserklæring**

Frivillige har taushetsplikt og skal gjøre seg kjent med Øyer-Tretten Frivilligsentrals taushetsplikt.

**Politiattest**

Det kreves ikke politiattest for å delta i aktivitetene som beskrevet i disse retningslinjene.

**Oppgaver som ikke skal utføres av frivillige**

Å kaste søppel, annet avfall, pant og esker. Dersom noen har problemer med søppel/avfallshåndtering, skal frivillige formidle dette til kommunen. Frivillige skal ikke motta penger eller ta imot retur av noe slag.

Frivillige skal ikke vurdere helsetilstand eller gi helsefaglige råd, spørsmål skal rettes til fastlege/legevakt.

**Ved eksponering av smitte**

Unngå kontakt med andre så langt det er mulig. Avslutt oppdraget og reise hjem. Meld fra til din kontaktperson og kontakt fastlege for å avtale videre oppfølging fra eget hjem.

**Frivillige i risikogruppen**

Alle har et selvstendig ansvar for å vurdere hvorvidt de bør bistå i aktiviteten.

**Sikkerhet og beredskap**

Dersom liv og helse er truet, kontakt nødetatene på disse numrene: 1-1-3, 1-1-0 og 1-1-2. Hvis du som frivillig opplever at oppgavene er vanskelige/utfordrende, involver og be om veiledning fra hovedkontakt.

**Ved avvik**

Alle skal rapportere om avvik eller hendelser til leder av Øyer-Tretten Frivilligsentral som tar dette videre med kommunen ved behov.

**Personopplysninger om deltakere – ivaretakelse av GDPR** For å gjennomføre aktiviteten kan følgende opplysninger registreres: navn, adresse og kontaktinformasjon til person som skal motta bistand. Opplysningene skal slettes senest 3 måneder etter at deltakeren ikke lenger deltar i aktiviteten.